Nijolė Misiūnienė

Nijolė Misiūnienė (1933 m. sausio 28 d. Telšiuose – 2024 m. lapkričio 3 d. Kaune)Nijolė Misiūnienė. Visuotinė lietuvių enciklopedija. 2018-10-08. Nuoroda tikrinta 2024-11-05.Mirė LSMU profesorė Nijolė Misiūnienė. Delfi. 2024-11-04. Nuoroda tikrinta 2024-11-04. – Lietuvos vidaus ligų gydytoja, habilituota biomedicinos mokslų daktarė.

 Biografija 
1956 m. baigė Kauno medicinos institutą. 1983 m. medicinos mokslų daktarė.

1956–1962 m. dirbo Respublikinės Kauno klinikinės ligoninės Kardiologijos skyriuje. 1962–2008 m.
Kauno medicinos instituto (nuo 1989 m. Kauno medicinos akademija, nuo 1998 m. Kauno medicinos universitetas) dėstytoja, nuo 1982 m. profesorė, 1991–1998 m. prorektorė, 1992–1997 m. Reumatologijos klinikos vadovė. 1988 m. Lietuvos Persitvarkymo Sąjūdžio Seimo narė.

 Mokslinė veikla 
Mokslinių tyrimų pagrindinės kryptys – miokardo infarkto prognozavimas, reumatinėmis ir sisteminėmis jungiamojo audinio ligomis sergančių ligonių reabilitacija ir ilgalaikis gydymas. Paskelbė daugiau kaip 160 mokslinių straipsnių.

 Įvertinimas 
 1984 m. LTSR valstybinė premija
 2002 m. Gedimino 3 laipsnio ordinas

 Šaltiniai 

Kategorija:Lietuvos kardiologai
Kategorija:Lietuvos pedagogai
Kategorija:Lietuvos reumatologai
Kategorija:LTSR valstybinės premijos laureatai